Revsdalsfoss kraftstasjon

Revsdalsfoss kraftstasjon var et vannkraftverk i Vik kommune i Vestland.

Det første kraftverket i Vik ble bygd av Vik kommunale el.verk i 1913. Det utnyttet et fall på 52 meter i Refsdalsfossen (Dalafossen) i Ovridsdalen.

Det var planlagt to aggregat med tilsammen 184 kW. Men bare ett ble installert, en francisturbin på 150 kW. Det var knapt nok vann til det ene.

Det ble nedlagt i 1957 da Refsdal kraftverk ble bygd. I 1969 ble Refsdalsdammen anlagt som inntak for Hove kraftverk.

Vik Kraftlag 2013 er et frivillig lag som har restaurert det gamle kraftverket. Det er nå et lite vannkraftmuseum.

Kilder
 NVE: Utbygd vannkraft i Norge 1946
 Samarbeid gav lys og varme : A/S Sognekraft 1947-1997

Minikraftverk i Vestland
Kraftverk i Vik
Kraftverk etablert i 1913
Tidligere kraftverk i Vestland